Public procurement notice: Contract Notice
Published: 2017-02-14
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 72253000: Helpdesk and support services | 79212100
Submission deadline: 2017-03-20
EU fund: ESF

Technical requirements: BE-Bruxelles: EUF — Vedvarende finansiel overvågning af tilskudskontrakter, der er indgået under det regionale program til støtte for bevaring af biodiversitet og skrøbelige økosystemer — fase 6 (Ecofac 6)
Denne betingelse påvirker ikke elementerne i udbudsproceduren (dette er for eksempel tilfældet, hvis der sker ændringer i den oprindeligt planlagte budgetbevilling eller gennemførelsens tidsplan, art eller betingelser). Hvis denne betingelse ikke overholdes, kan den ordregivende myndighed ophæve kontrakten eller annullere udbudsproceduren, uden at ansøgere eller tilbudsgivere har ret til at kræve nogen form for kompensation.
Kontraktens formål er at foretage revision af de interne kontrolsystemer, som er oprettet og benyttes af programmets partnerenheder, samt at udstede anbefalinger og tilvejebringe helpdesk-tjenester til de berørte enheder. Formålet er at sikre vedvarende finansiel overvågning (revision af regnskaber) af de aktiviteter, der udføres som del af de 12 tilskudskontrakter under Ecofac 6-programmet (samlet vejledende værdi på 42 500 000 EUR), i løbet af deres gennemførelse.
Den ordregivende myndighed kan efter eget skøn udvide projektets varighed og/eller kontraktens omfang med forbehold for tilgængelig finansiering, op til det anslåede beløb på cirka 600 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse i udbuddet er åben på lige vilkår for fysiske og juridiske personer, der deltager enten individuelt eller i en sammenslutning (et konsortium) af ansøgere, der er etableret i en af Den Europæiske Unions medlemsstater, AVS-lande eller et land eller territorium bemyndiget af AVS-EF-partnerskabsaftalen, hvorunder programmet finansieres (se også punkt 29 nedenfor). Deltagelse er ligeledes åben for internationale organisationer.
Alle valgbare fysiske personer eller juridiske enheder (som defineret i punkt 11 ovenfor) eller sammenslutninger af sådanne parter (konsortier) kan ansøge.
Et konsortium kan være en permanent juridisk sammenslutning eller en uformel sammenslutning oprettet med henblik på en specifik udbudsprocedure. Alle deltagere i et konsortium (dvs. den ledende virksomhed og alle øvrige deltagere) hæfter solidarisk over for den ordregivende myndighed.
Hvis en ikkevalgbar fysisk person eller juridisk enhed (som defineret i punkt 11 ovenfor) deltager, udelukkes den pågældende ansøgning automatisk. Hvis den pågældende part er deltager i et konsortium, vil denne parts udelukkelse medføre udelukkelse af hele konsortiet.
Fysiske eller juridiske personer kan kun afgive 1 ansøgning, uanset om de deltager som enkeltstående juridisk person eller som ledende virksomhed eller medlem af et ansøgerkonsortium. I tilfælde af, at en fysisk eller juridisk person indgiver mere end 1 ansøgning, vil alle ansøgninger, hvori vedkommende deltager, blive udelukket.
Bud, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se afsnit 2.4.3 i den praktiske vejledning). Ansøgere, der opfordres til afgivelse af bud, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af de udelukkelsessituationer, der er anført i afsnit 2.3.3 i den praktiske vejledning.
På grundlag af de indgivne ansøgninger vil mindst 4 og højst 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af bud afgivet af et konsortium vil udvælgelseskriterierne blive anvendt på konsortiet som helhed, medmindre andet er anført. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.
1) ansøgerens økonomiske og finansielle kapacitet (jf. punkt 3 i ansøgningsskemaet): Hvis ansøgeren er et offentligretligt organ, skal tilsvarende oplysninger fremlægges: Referenceperioden, der vil blive taget i betragtning, svarer til de seneste 3 regnskabsår, for hvilke regnskaberne er afsluttet:
a. Ansøgerens gennemsnitlige årlige omsætning i de seneste 3 afsluttede regnskabsår skal være mindst 240 000 EUR. I tilfælde af et konsortium skal dette kriterium opfyldes af konsortiet som helhed.